Държавен вестник, бр. 31, 2014 г., стр. 71

БРОЙ  31	
Д Ъ Р Ж А В Е Н  В Е С Т Н И К 	
СТР.  71  
72-часова проба в експлоатационни условия 
се извършват по установения оперативен ред, 
след като възложителят представи на мрежо­
вия оператор:
1. писмено искане от производителя или 
упълномощено от него лице за провеждане на 
комплексна 72-часова проба при експлоатаци­
онни условия;
2. специални изисквания към мрежовия 
оператор по време на провеждане на 72-часо­
вата проба; 
3. времеви график за провеждане на 72-ча­
совата проба;
4. опис на настъпилите в процеса на строи­
телството промени в сравнение с представените 
проекти по чл. 59, ал. 1, т. 5; 
5. декларация за наличието на обучен опе­
ративен електротехнически персонал, който 
е запознат с изискванията на наредбата по 
чл. 115 ЗЕ; 
6. списък на оперативния персонал на елек­
трическата централа, който ще осъществява 
контакти с мрежовия оператор;
7. информация съгласно чл. 78; 
8. друга информация съгласно изискванията 
на наредбата по чл. 115 ЗЕ. 
(2) Преди включването на генератор в пара­
лел към ЕЕС възложителят като производител 
сключва:
1. договор за достъп до съответната мрежа;
2. договор за продажба на произведената 
електрическа енергия.
Чл. 67. Производителят носи отговорност за 
щети, причинени на мрежовия оператор от не­
изправност или необезопасяване на собствените 
му електрически уредби, мрежи и инсталации 
или от неправилни или неправомерни действия 
на оперативния му персонал до въвеждането 
в експлоатация на централата по реда на ЗУТ. 
Чл. 68. Производителят представя на мрежо­
вия оператор копие от документа за въвеждане 
в експлоатация на централата, издаден при 
условията и по реда на ЗУТ, в 10-дневен срок 
от получаването му.
Чл. 69. Когато настъпи промяна на условия, 
при които е извършено присъединяването, 
производителят е длъжен писмено да уведоми 
мрежовия оператор в 14-дневен срок от датата 
на промяната.
Раздел V
Граница на собственост на електрическите 
съоръжения
Чл. 70. Границата на собственост между 
електрическите съоръжения на мрежовия опе­
ратор и тези на производителя се определя от:
1. начина на присъединяване; 
2. вида на съоръженията за присъединяване.
Чл. 71. (1) При присъединяване на електро­
провод и други съоръжения, собственост на 
мрежовия оператор, към електрическа уредба 
на електрическа централа, собственост на 
производителя, границата на собственост е:
1. мястото на присъединяване на кабелните 
накрайници на електропровода към уредбата 
на електрическата централа – при кабелен 
електропровод;
2. клемите за присъединяване на провод­
ниците на електропровода към проходните 
изолатори за преминаване през външните стени 
на уредбата на електрическата централа –  при 
въздушен електропровод и закрита уредба;
3. клемите за присъединяване на про­
водниците към съоръженията на уредбата 
на електрическата централа – при въздушен 
електропровод и открита уредба;
4. най-близките до границата на уредбата 
клеми, чрез които шинопроводът се присъе­
динява към нея – при шинопровод.
(2) Алинея 1 се прилага и когато електро­
провод и други съоръжения, собственост на 
производител, се присъединяват към електри­
ческа уредба на мрежовия оператор.
(3) При присъединяване на електропровод, 
собственост на производител, към въздушен 
електропровод на мрежовия оператор границата 
на собственост е:
1. мястото на присъединяване на кабелните 
накрайници – при кабелен електропровод;
2. клемите за присъединяване на проводни­
ците – при въздушен електропровод.
(4) Средствата/системите за търговско измер­
ване на електрическа енергия се монтират във: 
1. електрическата уредба на производителя 
до или на границата на имота му – в случаите 
по ал. 1 и 3; 
2. електрическата уредба на съответния 
мрежови оператор – в случаите по ал. 2. 
(5) Средствата/системите за търговско измер­
ване се доставят от и за сметка на мрежовия 
оператор и са негова собственост.
(6) Токовите и напреженовите трансформато­
ри, комуникационните и другите спомагателни 
устройства за връзка със SCADA системата на 
мрежовите оператори се доставят за сметка на 
производителя и са собственост на мрежовия 
оператор.
(7) В случаите по ал. 1 устройствата за 
защита от пренапрежения са собственост на 
производителя и се доставят, монтират и под­
държат от него и за негова сметка.
Чл. 72. (1) Електрическите уредби на елек­
трическите централи се изграждат от произ­
водителя и са негова собственост.
(2) При електрически централи с обща 
инсталирана генераторна мощност 100 и над 
100 MW електрическите уредби с високо напре­
жение, през които се изнася произведената от 
централата електрическа енергия към ЕЕС, се 
изграждат от оператора на преносната мрежа 
и са негова собственост.
(3) Алинея 2 не се прилага, когато централата 
се изгражда за задоволяване на технологичните 
нужди на производствена дейност.